Iohannis, despre candidatura la NATO: „România a primit recunoașterea tuturor aliaților. E argumentul intrării mele în competiție”
Președintele României, Klaus Iohannis, a declarat, miercuri, că țările din Flancul Estic al NATO sunt în prima linie aliată de descurajare, în fața posturii agresive a Rusiei și este, de aceea, o aspirație legitimă pentru o reprezentare mai semnificativă în structurile de conducere ale NATO. Șeful statului a arătat că intrarea sa în competiție pentru funcția de secretar general al NATO a fost făcută cu convingerea că experiența și înțelegerea aprofundată a specificului acestei regiuni complicate reprezintă atuuri semnificative pentru deciziile viitoare pe care Alianța va trebui să le ia astfel încât să asigure securitatea euroatlantică.